Lageruddannelsen – tag uddannelse indenfor lager og logistik | TEC
71 dage til næste ansøgningsfrist
Vil du have ansvaret for at styre og strukturere modtagelse, opbevaring og udlevering af varer? Som lagermedarbejder skal du ved hjælp af bl.a. it-systemer og gaffeltrucks sørge for, at lageret spiller på alle tangenter.
Lagerarbejde har udviklet sig
Lagerarbejde har ændret sig markant i takt med den teknologiske udvikling, så smid du blot dine fordomme overbords. Der er mange opgaver, der skal løses, når du arbejder med lager og logistik, og ofte vil du benytte it-udstyr og computersystemer for at få styr på sagerne.
Der er rigtig gode muligheder for praktikplads på uddannelsen, og du er samtidig virkelig godt stillet på arbejdsmarkedet, da der er mangel på arbejdskraft.
Forbrugerne stiller hele tiden højere krav til leveringstid, og hvis virksomhederne skal kunne imødekomme efterspørgslen, er deres lagre nødt til være toptunet til opgaven. Det betyder, at du under uddannelsen bl.a. lærer at optimere og effektivisere processer på lageret, så alt fungerer bedst muligt.
Ja, du kan bl.a. videreuddanne dig til logistikøkonom eller tage erhvervsakademiuddannelsen i international transport og logistik.
På lageruddannelsen lærer du bl.a. om it-lagerstyring, lagerøkonomi og kundebetjening. Du har også fag som dansk, samfundsfag og naturfag.